Георги Пехливанов
Още само веднъж

chitanka.info

Тук съм — сред празни дихания

и чакам прегърнал нощта,

след всички сълзи и страдания —

във мен да се влееш с дъжда.

Изпълни ме отново със вяра

и отпивай ме — устните впила,

победи във душата ми звяра,

и върни ми отнетата сила!

Открадни ми сърцето от мрака!

Влез във него! След туй заключи!

Нека никога друга не чака —

само твоите красиви очи!

Ти си моята свята икона.

Ти си лъч светлина във безкрая.

Ти си моята черна Мадона.

Ти си пътя от Ада към Рая.

Тук съм в тъмното — вече умиращ.

Всеки пламък тъмата гаси.

И руши се света ми пулсиращ.

Още само веднъж…ме спаси!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.